Чарахай Линху

Чарахай Линху (Чарахай лянхуа, Чаракэ Лингум) (хятад: 察剌孩-領忽, латин галиг:​ Čaraγai-Linγu, ​Čaraqai-Lingqu) нь Монголын Боржигин овгийн Хайду ханы хоёр дахь хөвүүн, мөн Тайчууд аймгийг үндэслэгч язгууртан. Түүний нэртэй хамт бичдэг линху, лингум, лянхуа гэж олон янзаар бичигддэг үгийг Судрын чуулганд "Цэргийн ахлах ноён" гэж тайлбарлаж, "монголчууд лингум гэдэг үгийг мэдэхгүй учир лянхуа гэж нэрлэдэг" хэмээн тайлбарлан бичжээ. 

Чарахай линхугийн анхны эхнэрээс төрсөн Сэнгүм Билгэ гэдэг хөвүүн төрсөн бол, түүний ах Байшонхор догшин нас барсны дараа гэргийг (Тумбинай сэцэний ээж) нь өөрийн болгон Гэндү чоно, Өлөгчин чоно хэмээх хоёр хөвүүнтэй болсон. Энэ хоёр хөвүүнээс Чонос овог үүссэн. Түүний авааль гэргийгээс төрсөн хөвүүний нэрийг Монголын Нууц Товчоонд Сэнгүм Билгэ, Судрын чуулганд Соргогдуху чоно, Соргогду чоно гэж хоёр өөрөөр бичсэн байдаг. Сэнгүм Билгэ бол Хамаг Монголын Амбагай хааны аав мөн.

 Эшлэл 
Ангилал:Боржигин
Ангилал:Монголын түүхэн улс төрч
Ангилал:Монголын язгууртан
Ангилал:11-р зууны хүн